1. ΝΟΜΟΘΕΤ. ΔΙΑΤΑΓΜΑ υπ’ αριθ. 436 της 21/30 Οκτ. 1947 (ΦΕΚ Α΄ 238) Περί κυρώσεως των εν Νέα Υόρκη την 22 Ιουλ. 1946 υπογραφεισών Διεθνών Υγειονομικών Συμβάσεων. Άρθρον μόνον. - Κυρούνται και έχουν πλήρη και νόμιμον ισχύν αι εν Νέα Υόρκη την 22αν Ιουλ. 1946 υπογραφείσαι Διεθνείς Υγειονομικαί Συμφωνίαι ήτοι: Τελική Πράξις της Διεθνούς Συνδιασκέψεως Υγείας, Καταστατικός Χάρτης της Παγκοσμίου Οργανώσεως Υγείας και Συμφωνία περί ιδρύσεως προσωρινής Επιτροπής της Παγκοσμίου Οργανώσεως Υγείας, ων τα κείμενα έπονται εν Γαλλικώ Πρωτοτύπω και Ελληνική Μεταφράσει. Αι συμφωνίαι αύται τίθενται εν ισχύϊ ως εξής: Η Τελική Πράξις της Διεθνούς Διασκέψεως Υγείας και η Συμφωνία περί ιδρύσεως Προσωρινής Επιτροπής της Παγκοσμίου Οργανώσεως Υγείας από της υπογραφής αυτών, ο Καταστατικός Χάρτης της Παγκοσμίου Οργανώσεως Υγείας αφ’ ης 26 Κράτη Μέλη των Ηνωμένων Εθνών αποβούν μέλη αυτού. (Ακολουθεί ο Καταστατικός Χάρτης της Παγκοσμίου Οργανώσεως Υγείας κλπ. του οποίου τα άρθρ. 34 και 35 ετροποποιήθησαν υπό της αποφάσεως WHA 26. 37 της 26ης Παγκοσμίου Συνελεύσεως Υγείας, κατά την 15ην Σύνοδον της Ολομελείας αυτής της 22 Μαΐου 1973. Η τροποποίησις ενεκρίθη δια της υπ’ αριθ. Ζ4/635 της 31 Μαΐου/15 Ιουν. 1974 (ΦΕΚ Α΄ 162) αποφ. Υπ. Εξωτ. και Κοινων. Υπηρεσιών. Δια της υπ’ αριθ. Ζ4/1816 Φ/1/1/1 της 18 Σεπτ./8 Οκτ. 1974 (ΦΕΚ Β΄ 1011, αναδημ. εν ΦΕΚ Α΄ 323 της 7 Νοεμ. 1974. Διόρθ. Ημαρτ. εν ΦΕΚ Α΄ 9 της 23 Ιαν. 1975) ομοίας, ενεκρίθη η τροποποίησις των άρθρ. 24 και 25 υιοθετηθείσα υπό της αποφάσεως W.H.A. 20. 36 της 20ής Παγκοσμίου Συνελεύσεως Υγείας της 23 Μαΐου 1967. Τα άρθρ. 24 και 25 του Καταστατικού Χάρτου ετροποποιήθησαν δια της αποφάσεως W.H.A. 29. 38 της 29ης Παγκοσμίου Συνελεύσεως Υγείας της 17 Μαΐου 1976, εγκριθείσης δια της από 25 Οκτ./8 Νοεμ. 1976 (ΦΕΚ Α΄ 293) αποφ. Υπ. Εξωτερικών και Κοινων. Υπηρεσιών. Η τροποποίηση των άρθρ. 24 και 25 του άνω Καταστατικού εγκρίθηκε από την απόφ. Υπ.  Εξωτ. και Υγ. Πρόν. και Κοιν. Ασφ. της 4/17 Σεπτ. 1990 (ΦΕΚ Α΄ 122). Με την με αριθ. Φ.0546/5/ΑΣ 582/Μ.48584859/20-29 Οκτ. 1998 (ΦΕΚ Α΄ 243) απόφαση Υπουργών Εξωτερικών και Υγείας και Πρόνοιας, εγκρίθηκαν οι τροποποιήσεις των άρθρ. 24-25 του καταστατικού του Παγκόσμιου Οργανισμού Υγείας που εγκρίθηκε με την απόφαση WHA 51.23 της 51ης Παγκόσμιας Συνόδου για την Υγεία της 16ης Μαΐου 1998, καθώς και των άρθρ. 7 και 74 που εγκρίθηκαν με τις αποφάσεις WHA 31.18 και WHA 18.48 της 31ης Παγκόσμιας Συνόδου της 20ης Μαΐου 1965 και της 18ης Μαΐου 1978 αντίστοιχα. 